Diari Oficial de la Generalitat Valenciana


Sumari del DOGV 7781, del 13-05-2016 (2016/2962)

RESOLUCIÓ de 13 d'abril de 2016, de la Conselleria d'Hisenda i Model Econòmic, per la qual s'accepta la cessió gratuïta de l'ús del local siti en l'entreplanta de l'edifici ubicat al carrer Arquebisbe Loaces, número 26, d'Alacant, propietat de la Tresoreria General de la Seguretat Social amb destinació a centre de la tercera edat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2962


Data del document
:   13-04-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 d'abril de 2016, de la Conselleria d'Hisenda i Model Econòmic, per la qual s'accepta la cessió gratuïta de l'ús del local siti en l'entreplanta de l'edifici ubicat al carrer Arquebisbe Loaces, número 26, d'Alacant, propietat de la Tresoreria General de la Seguretat Social amb destinació a centre de la tercera edat. [2016/2962]  
En l'Inventari General de Béns i Drets de la Generalitat de la Comunitat Valenciana consta amb el codi 03/014/009/000, el dret de propietat de la Generalitat sobre l'immoble siti a Alacant, carrer Arquebisbe Loaces, 26, planta baixa, de 738,42 m² (antiga Llar del Pensionista), adquirit per transferència de l'Estat per mitjà de Reial Decret 264/1985, de 23 de gener. Consta inscrit a través de certificació de la Comissió Mixta de transferència a favor de la Generalitat com a finca registral 6.115, en el Registre de la Propietat d'Alacant 2.  
Així mateix en l'Inventari figura amb el codi 03/014/144/000, el dret d'arrendament sobre els següents immobles: 1) local comercial en l'entreplanta de l'edifici siti a Alacant, carrer Arquebisbe Loaces, núm. 26, escala C, amb una superfície construïda de 89,68 m², referència cadastral 5891863HC8409G1364XT, i 2) local comercial en l'entreplanta de l'edifici siti a Alacant, carrer Arquebisbe Loaces, núm. 28 i 30, amb una superfície de 416,75 m², referència cadastral 9758849TN6507B9175IV.  
Ambdós codis d'inventari, configuren part del denominat centre de la tercera edat Parc Galícia.  
Segons informació facilitada per la llavors Conselleria de Benestar Social s'ubicava també el CEAM Parc Galícia en un local siti en l'entreplanta de l'edifici ubicat al carrer Arquebisbe Loaces, 26, d'Alacant. El local, amb referència cadastral 9565399PU0596Y7227VX, figurava inscrit en el Registre de la Propietat d'Alacant 2 com a finca registral 12.620 a nom de la Tresoreria General de la Seguretat Social.  
Tenint en compte que l'esmentada entreplanta estava sent ocupada per un departament de la Generalitat i que no constava com transferida ni inscrita a favor de la Generalitat ni que s'exercira cap dret sobre aquesta als efectes de regularitzar la situació jurídica de l'immoble, la Direcció General de Patrimoni de la llavors Conselleria d'Hisenda i Administració Publica, a proposta de la Sotssecretaria de la Conselleria de Benestar Social, va sol·licitar a la Tresoreria General de la Seguretat Social la cessió gratuïta a favor de la Generalitat de la propietat de l'immoble tal com estableix l'article 145 de la Llei 33/2003, de 3 de novembre, de Patrimoni de les Administracions Públiques.  
  
Com a resposta la Subdirecció General de Gestió del Patrimoni i Contractació de la Tresoreria General de la Seguretat Social, per mitjà d'un escrit de 12 de setembre de 2014, va indicar, basant-se en la Llei General de la Seguretat Social i el Reial Decret 1221/1992, de 9 d'octubre, sobre el Patrimoni de la Seguretat Social, que no és possible accedir a la sol·licitud de cessió formulada ja que l'esmentada legislació no preveu la cessió de béns en propietat.  
Sol·licitat informe respecte d'això a la llavors Conselleria de Benestar Social, aquesta en escrit de 20 d'octubre de 2014 va proposar sol·licitar de la Tresoreria General la cessió d'ús del referit immoble.  
La Direcció General de la Tresoreria General de la Seguretat Social, amb data 5 d'octubre de 2015, va elevar a la ministra d'Ocupació i Seguretat Social, la proposta de cessió d'ús a favor de la Generalitat Valenciana, del mencionat local, propietat de la Tresoreria General de la Seguretat Social, amb destinació a centre de la tercera edat Parc Galícia.  
La ministra d'Ocupació i Seguretat Social, amb data 23 d'octubre de 2015, va acordar cedir l'ús de l'immoble proposat a la Generalitat.  
L'article 44 de la Llei 14/2003, de 10 d'abril, de Patrimoni de la Generalitat estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni estableix que «2. Porta implícita l'afectació de béns i drets a l'ús general o al servei públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, l'immoble queda automàticament afecte al servei públic assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon la seua administració, defensa i conservació.  
  
En conseqüència, basant-se en els esmentats articles de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per la Tresoreria General de la Seguretat Social del local de 244,70 m² de superfície siti en l'entreplanta de l'edifici ubicat al carrer Arquebisbe Loaces, núm. 26, d'Alacant, propietat de la Tresoreria General de la Seguretat Social, número d'inventari 03/0027, referència cadastral 8006313WN1430M6147ZJ, inscrit en el Registre de la Propietat d'Alacant 2, com a finca registral 12.620, tom 910, llibre 211, foli 10, inscripció 3a.  
  
Segon  
La cessió d'ús es condiciona a destinar el local a centre de la tercera edat Parc Galícia per la Vicepresidència i Conselleria d'Igualtat i Polítiques Inclusives. La Generalitat gaudirà de l'ús d'aquesta superfície, sense satisfer cap renda, si bé haurà de fer-se càrrec de les despeses d'instal·lació, conservació, manteniment i la resta de despeses i impostos que li corresponguen, entre els quals s'inclouen l'IBI i la resta d'impostos municipals i contribucions especials, així com els de formalització del document pertinent i les despeses registrals que si és el cas s'ocasionen.  
  
Tercer  
La present cessió s'entendrà lliure de càrregues, gravàmens, arrendaments i ocupants, condicionada al fet que en un any comptat a partir de la data en què es formalitze la cessió, la referida superfície es destine al fi cedit.  
Serà causa de resolució de la cessió i reversió automàtica a favor de la Tresoreria General de la Seguretat Social, que aquesta no es destine a l'ús previst dins del termini assenyalat en el paràgraf anterior, deixa de fer-ho posteriorment, o el cessionari no compleix les condicions fixades, en aquests supòsits la ministra d'Ocupació i Seguretat Social, amb un informe previ de la Tresoreria General de la Seguretat Social, declararà resolta la cessió i n'acordarà la reversió a aquesta, i el cessionari haurà d'abonar el valor dels deterioraments experimentats en els béns, prèvia taxació pericial.  
  
Quart  
El dret d'ús sobre el local acceptat, haurà d'incorporar-se a l'Inventari General de Béns i Drets de la Generalitat.  
  
Cinqué  
Notificar la present resolució a la Tresoreria General de la Seguretat Social i procedir a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del Jutjat Contenciós Administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que es puga exercitar qualsevol altre que s'estime procedent.  
  
València, 13 d'abril de 2016.- El conseller d'Hisenda i Model Econòmic: Vicent Soler i Marco.